Vec C‑507/12

Jessy Saint Prix

proti

Secretary of State for Work and Pensions

(návrh na začatie prejudiciálneho konania, ktorý podal Supreme Court of the United Kingdom)

„Návrh na začatie prejudiciálneho konania — Článok 45 ZFEÚ — Smernica 2004/38/ES — Článok 7 — Pojem ‚pracovník‘ — Občianka Európskej únie, ktorá prestala pracovať z dôvodu telesných obmedzení v pokročilom štádiu tehotenstva a po pôrode“

Abstrakt – Rozsudok Súdneho dvora (prvá komora) z 19. júna 2014

Voľný pohyb osôb – Pracovníci – Pojem – Žena, ktorá prestala pracovať alebo sa uchádzať o zamestnanie z dôvodu telesných obmedzení v pokročilom štádiu svojho tehotenstva a po pôrode – Zachovanie postavenia pracovníka – Podmienka – Opätovný nástup do práce v primeranom období – Overenie vnútroštátnym súdom [Článok 45 ZFEÚ; smernica Európskeho parlamentu a Rady 2004/38, článok 7 ods. 1, článok 7 ods. 3 písm. a) a článok 16 ods. 3] Občianstvo Únie – Právo na voľný pohyb a pobyt na území členských štátov – Smernica 2004/38 – Dočasne práceneschopná osoba v dôsledku choroby alebo úrazu – Pojem – Žena, ktorá dočasne prestala pracovať z dôvodu pokročilého štádia tehotenstva a v dôsledku pôrodu – Vylúčenie – Možnosť mať naďalej postavenie pracovníka [Smernica Európskeho parlamentu a Rady 2004/38, článok 7 ods. 3 písm. a)]

Článok 45 ZFEÚ sa má vykladať v tom zmysle, že žena, ktorá prestala pracovať alebo sa uchádzať o zamestnanie z dôvodu telesných obmedzení v pokročilom štádiu tehotenstva a po pôrode, si zachováva postavenie „pracovníka“ v zmysle tohto článku, pokiaľ začne opäť pracovať alebo si nájde iné zamestnanie v primeranom časovom období po narodení svojho dieťaťa. V tomto ohľade ani z článku 7 smernice 2004/38 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov ako celku, ani z iných ustanovení tejto smernice nevyplýva, že za takých okolností sa občanovi Únie, ktorý nespĺňa podmienky stanovené v uvedenom článku, z tohto dôvodu systematicky nepriznáva postavenie „pracovníka“ v zmysle článku 45 ZFEÚ. Touto smernicou zamýšľaná kodifikácia nástrojov práva Únie z obdobia pred jej prijatím, ktorá má výslovne uľahčiť výkon práva občanov Únie na voľný pohyb a pobyt na území členských štátov, totiž nemôže sama osebe obmedziť rozsah pojmu pracovník v zmysle Zmluvy o FEÚ. Na účely zistenia, či obdobie, ktoré uplynulo medzi pôrodom a opätovným nástupom do práce, možno považovať za primerané, musí príslušný vnútroštátny súd zohľadniť všetky osobitné okolnosti veci a vnútroštátne pravidlá, ktoré upravujú dĺžku materskej dovolenky v súlade s článkom 8 smernice 92/85 o zavedení opatrení na podporu zlepšenia bezpečnosti a ochrany zdravia pri práci tehotných pracovníčok a pracovníčok krátko po pôrode alebo dojčiacich pracovníčok. Občianka Únie by totiž bola odrádzaná od výkonu svojho práva na voľný pohyb, ak by jej za predpokladu, že je tehotná v hostiteľskom členskom štáte a z tohto dôvodu opustí svoje zamestnanie, hoci aj na krátke obdobie, hrozilo, že stratí postavenie pracovníka v tomto štáte. Pritom ak v rámci osobitnej ochrany zaručenej ženám z dôvodu materstva okrem iného podľa článku 16 ods. 3 smernice 2004/38 neprítomnosť z vážneho dôvodu, akým je tehotenstvo alebo pôrod, neovplyvňuje nepretržitosť päťročného pobytu v hostiteľskom členskom štáte, ktorá sa vyžaduje na priznanie práva na trvalý pobyt, tým skôr nemôžu telesné obmedzenia v pokročilom štádiu tehotenstva a bezprostredne po pôrode, ktoré nútia ženu, aby dočasne prestala pracovať, mať pre ňu za následok, že stratí postavenie pracovníka. (pozri body 31, 32, 42, 44, 46, 47 a výrok) Ženu, ktorá dočasne prestala pracovať z dôvodu pokročilého štádia tehotenstva a v dôsledku pôrodu, nemožno kvalifikovať ako dočasne práceneschopnú osobu v dôsledku choroby alebo úrazu podľa článku 7 ods. 3 písm. a) smernice 2004/38 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov. Nemožno však usudzovať, že uvedený odsek taxatívne vypočítava okolnosti, za ktorých môže mať migrujúci pracovník naďalej toto postavenie, aj keď už nie je v pracovnom vzťahu. (pozri body 30, 38)

Vec C‑507/12

Jessy Saint Prix

proti

Secretary of State for Work and Pensions

(návrh na začatie prejudiciálneho konania, ktorý podal Supreme Court of the United Kingdom)

„Návrh na začatie prejudiciálneho konania — Článok 45 ZFEÚ — Smernica 2004/38/ES — Článok 7 — Pojem ‚pracovník‘ — Občianka Európskej únie, ktorá prestala pracovať z dôvodu telesných obmedzení v pokročilom štádiu tehotenstva a po pôrode“

Abstrakt – Rozsudok Súdneho dvora (prvá komora) z 19. júna 2014

Voľný pohyb osôb — Pracovníci — Pojem — Žena, ktorá prestala pracovať alebo sa uchádzať o zamestnanie z dôvodu telesných obmedzení v pokročilom štádiu svojho tehotenstva a po pôrode — Zachovanie postavenia pracovníka — Podmienka — Opätovný nástup do práce v primeranom období — Overenie vnútroštátnym súdom [Článok 45 ZFEÚ; smernica Európskeho parlamentu a Rady 2004/38, článok 7 ods. 1, článok 7 ods. 3 písm. a) a článok 16 ods. 3] Občianstvo Únie — Právo na voľný pohyb a pobyt na území členských štátov — Smernica 2004/38 — Dočasne práceneschopná osoba v dôsledku choroby alebo úrazu — Pojem — Žena, ktorá dočasne prestala pracovať z dôvodu pokročilého štádia tehotenstva a v dôsledku pôrodu — Vylúčenie — Možnosť mať naďalej postavenie pracovníka [Smernica Európskeho parlamentu a Rady 2004/38, článok 7 ods. 3 písm. a)]